cyanic-selkie/wikianc huggingface dataset:
Mount McCauley
Mount McCauley er eit markant fjell mellom Mount Scherger og Mount Dummett på nordsida av Fisherbreen i Prince Charles Mountains. Det vart oppdaga frå ANARE (Australian National Antarctic Research Expeditions) i 1956 og vitja av eit lag frå ANARE i 1960. Det vart namngjeve av Australian Antarctic Names and Medals Committee (ANCA) etter John McCauley, leiar for Australian Air Staff, 1954-57.
26. serierunde i Tippeligaen 2013
26. serierunde i Tippeligaen 2013 starta fredag 4. oktober klokka 19 med mot. Runden fortsette med to kampar laurdag 5. oktober. mot klokka 15.30, og  mot  klokka 18. Runden avslutta med fem kampar søndag 6. oktober. mot klokka 15.30, tre kampar klokka 18, og  mot  klokka 19.
Hatkrimgruppa
Hatkrimgruppa er ei eining i det norske politiet som etterforskar hatkriminalitet i Oslo politidistrikt. Gruppa handsamar saker som omhandlar hatkriminalitet, og jobbar samstundes med å auke kompetanse i feltet. Gruppa blei oppretta 1. september 2014, og held til på Manglerud, søraust i Oslo.
I laupet av 2013 blei 14 av totalt 55 registrerte hatkriminalitetssaker oppklara, og det finst truleg høge mørketal. Fem av sakene er framleis under etterforsking, medan 36 av dei er uoppklårt. Storparten av sakene omhandla rasediskriminering, medan den nest største gruppa omhandla hat mot lesbiske, homofile, bifile og transpersonar. 32 av sakene var valdssaker, 11 var trusselsaker og 14 var diskrimineringssaker.
Kornhaustarvogn
Kornhaustarvogn syner til ei historisk jordbruksmaskin som gallarane skal ha nytta i antikken. Den romerske historikaren Plinius den eldre skreiv i år 70 at gallarane nytta to-hjulsvogner drivne fram av ein okse eller eit esel med tenner i framkant som reiv av kornaksa, som vart liggande i vogna. Tre hundreår etter Plinius skreiv Palladius om ei fungerande kornhaustarvogn.
Arkeologiske funn
Plinus skreiv mykje om romersk jordbruk, men han blanda inn fantasifulle skildringar av mytologiske vesen, noko som førte til at det ikkje vart festa lit til forteljinga om kornhaustarvogna. Men i samband med arkeologiske utgravingar i Buzenol i Luxemburg i 1958 vart det funne ein teikning inngravert i fundamentet til ei festning som synte ei vogn som stemte med skildringa til Plinius. Buzenol-teikningane var i god stand og gjorde det muleg å forstå fragment av teikningar rissa inn i andre steinar oppdaga tidlegare, mellom anna eit fragment funne i Arlon i 1854. Desse teikningane synte at det gjekk ein mann attmed vogna med ein riveliknande reiskap og reiv av aksa som var fanga mellom tindane og skuva dei inn i vogna. Ein trur at breidda på vogna var 1,2-1,4 m.
Wadi Qelt
Wadi Qelt (arabisk وادي القلط ; òg: Wadi al-Qult, Wadi el-Qult, Wadi Kelt, Wadi Qilt eller Wadi Qult) eller Nahal Prat (hebraisk skrift נחל פרת) er ein dal («wadi»; arabisk وادي wādī) eller elv («nahal»; hebraisk skrift נחל) som renn vest til austgjennom Judeaørkenen på Vestbreidda. Ho spring ut nær Jerusalem og endra nær Jeriko, nær Daudehavet.
Huaihua
Huaihua  (kinesisk skrift 怀化, pinyin Huáihuà ) er eit byprefektur sørvest i provinsen Hunan i Sør-Kina. Byprefekturet har totalt 5 millionar innbyggarar. Folketalet i sjølve byområdet vart 2005 berekna til 330 000.
Byen har kjemisk og farmasøytisk industri, og er eit viktig jarnbane- og vegknutepunkt mellom vest og aust i Kina. Sjølve byen er mykje forureina av trafikken. Huaihua har hatt universitet sidan 1958.
Flyplassen Zhijiang Hunan ligg 35 km frå bysentrum. Han var ein viktig militærflyplass under andre verdskrigen, og i 1945 skodeplass for Japans kapitulasjon overfor Kina. Det gamle baseanlegget er i dag museum til minne om motstanden mot japanarane. I Zhijiang ligg verdas lengste overbygde bru, konstruert i Dong-arkitektur, ei såkalla «Vind-og-regn bru».
Samferdsle
Riksveg 209 i Kina går gjennom området. Han tek til i Hohhot i Indre Mongolia, og kryssar gjennom provinsane Shanxi, Henan, Hubei, Hunan og endar opp i hamnebyen Beihai i Guangxi.
Kinas riksveg 320 går òg gjennom området. Han byrjar i Shanghai og går sørvestover til grensa mellom provinsen Yunnan og landet Myanmar.
Wadi Qelt
Oldtida
Det ligg mange kloster og gamle kristne stader i Wadi Qelt. Ein har funne fleire akveduktar langs elva, den eldste datert attende til hashmoneiske tida (100-talet fvt.). Ein trur at Wadi Qelt-synagoga, bygd som ein del av eit hashmoneisk, kongeleg vinterpalass, er ei av dei eldste synagogene i verda. Staden var heimstad for vinterpalassa til dei hashmoneiske kongane og Herodes den store.
Qubur Bani Isra'in er ein stor steinstruktur som stig opp frå eit steinete platå oppom Wadi Qelt.
Moderne tid
Området var okkupert av Israel i 1967, og delar av dalen vart då erklært eit naturreservat, Nahal Prat naturreservat. Den 20. desember 1968 vart den israelske oberstløytnanten Zvi Ofer drepen i kamp i Wadi Qelt, medan han forfølgde arabiske militante som hadde kryssa Jordanelva. Han leia eliteeininga Haruv, og var tidlegare militærguvernør i Nablus og mottok ein israelsk æresmedalje.
Henrik Selberg
Han tok doktorgraden i 1934 og var dosent ved Universitetet i Oslo frå 1935 til 1945. Han var professor ved NTH frå 1954 til 1955, matematikar ved Nitroglycerinbolaget i Stockholm frå 1955 til 1962 og så professor ved Universitetet i Oslo fram til 1993.
Selberg arbeidde med rein matematikk og hovudsakleg funksjonsteori.
Henrik Selberg var medlem av Det Norske Videnskaps-Akademi frå 1937 og av Det Kongelige Norske Videnskabers Selskab frå 1953.
Ariana Grande
Ariana Grande-Butera er ein amerikansk songar og skodespelar. Ho starta karrieren i Broadway-musikalen 13 i 2008 saman med Elizabeth Gilles, før ho spelte rolla som Cat Valentine i Nickelodeon-serien Victorious (2010–2013) og i spin-off-serien Sam & Cat (2013–2014). Ho har òg hatt andre teater- og TV-roller, og dessutan hatt stemmeroller for animerte figurar på både TV og i filmar.
Grande sin musikkarriere byrja i 2010 med lydsporet Music from Victorious. I 2013 lanserte ho det første studioalbumet sitt Yours Truly, som kom inn på den amerikanske Billboard 200-lista. Singelen til albumet, «The Way» som ho framførte saman med Mac Miller, debuterte på topp 10 av Billboard Hot 100, med meldarar som samanlikna den store vokale rekkjevidda hennar med den til Mariah Carey. Ho har òg vunne ei rekkje andre prisar i karrieren sin som soloartist.
19. februar 2019 vart Grande historisk då ho vart den første soloartisten til å oppnå første-, andre- og tredjeplass på Billboard Hot 100-hitlista samtidig. Det var med singelen «7 Rings», «Break Up With Your Girlfriend, I'm Bored» og «Thank U, Next» som trona øvst på lista. Alle dei 12 songane frå albumet Thank U, Next vart lista på Hot 100 ikkje lenge etter utgjevinga, der alle spora med unntak av eitt fekk plasseringar innanfor topp 40. Med denne prestasjonen sette Grande rekord for flest læt på topp 40 Billboard Hot 100 samstundes for ein kvinneleg artist, og slo den tidlegare rekorden til Cardi B på ni, veka då Invasion of Privacy debuterte i april 2018.
Bakgrunn
Ariana Grande voks opp i Boca Raton i Florida som dotter til Joan Grande og Edward Butera. Ho har italiensk slektsbakgrunn. Frankie Grande er den 11 år eldre halvbroren hennar. Ariana Grande byrja som skodespelar då ho var tre år gammal. Ho fekk den første skulegangen sin på North Broward Preparatory School.
Skodespelar
Den eigentlege skodespelardebuten til Ariana Grande kom då ho spelte Charlotte i Broadway-stykket 13 i 2008. Grande er først og fremst kjend for å spela Cat Valentine i TV-serien Victorious, som går på Nickelodeon. Ho har òg spelt Cat i ei gjesterolle i ein spesialepisode av ICarly. I 2013 gjentok ho rolla som Cat Valentine i ein ny TV-serie på Nickelodeon, Sam and Cat, som også inneheldt Sam Puckett (Jennette McCurdy) frå iCarly.
Ho hadde òg ei gjesterolle i Scream Queens som Chanel#2 og rolla som Amanda Pitch Benson i komedien Swindle som kom ut i 2013
Songar
Det neste albumet hennar My Everything, som kom ut i 2014, fekk også gode kritikkar og debuterte som nummer éin på Billboard-lista. Det selde 169 000 eksemplar første veke.
Stora Vardøyna
Stora Vardøyna er ei øy sørvest i Øygarden kommune i Vestland fylke. Gardsbruket på øya heiter Vardøyna, og i daglegtale vert namnelekken «Store» ikkje brukt, men på kartverket sine kart heiter øya «Stora Vardøyna», medan den mindre «Litla Vardøyna» ligg i vest. På gamal dialekt sa dei «Varna» eller «Varena». Øya er skilt frå Vikso og Toftarøyna i aust av Toftosen og er veglaus. Høgste punktet på øya er Loshyttehaugen, 49 meter over havet. I 2011 var det éin fastbuande på øya.
Ariana Grande
Songar
Grande sin låt «Focus» kom ut 30. oktober 2015. EP-en «Christmas and Chill» kom ut 18. desember 2015 med songane «Intro», «Wit It This Chrismas», «December», «Not Just on Christmas», «True Love» og «Winter Things».
Stora Vardøyna
Stora Vardøyna var truleg busett før Svartedauden, men låg så lenge aude. Første kjelde som nemner busetjing på øya er frå 1522. Ved midten av 1900-talet vart skulen på øya lagt ned, og fråflyttinga skaut fart.
Folketalsutvikling:
Ariana Grande
Turnear
Ariana Grande hadde sin første verdsturné i 2015, Honeymoon Tour, frå 25. februar til 25. oktober. Då hadde ho gjeve ut albuma Yours Truly og My Everything. Turnéen bestod av totalt 88 konsertar i Nord-Amerika, Sør-Amerika, Europa og Asia. Turnéen tente inn 41,8 millionar dollar, tilsvarande omtrent 410-420 millionar norske kroner. Den neste verdsturnéen hennar var i 2017, Dangerous Woman Tour i perioden 3. februar–21. september. Det vart spelt 77 konsertar i Nord-Amerika, Sør-Amerika, Europa, Asia og Oseania. Dangerous Woman Tour tente inn 71 millionar dollar, omtrent 700 millionar norske kroner.
22. mai 2017 heldt Ariana Grande konsert i Manchester Arena då ein sjølvmordsbombar sprengte seg sjølv i lufta rett etter at Ariana hadde gått av scena. Han tok livet av 22 menneske, og Ariana Grande utsette resten av turneen. 4. juni heldt ho ein minnekonsert i Manchester med mange andre kjende artistar, blant andre Justin Bieber, Katy Perry, Coldplay og Miley Cyrus. Konserten samla inn ti millionar pund, omtrent 100 millionar norske kroner. Alle inntektene gjekk til dei pårørande.
I 2019 var ho igjen på turné med Sweetener World Tour frå 18. mars til 22. desember, som bestod av 101 konsertar. Turneen tente inn 146,4 millionar amerikanske dollar, noko som på den tida tilsvarte omtrent 1,3 milliardar norske kroner.
Hovudattraksjon
Mount McKenzie
Mount McKenzie er eit pyramideforma fjell, 2255 moh, som ligg 3,5 nautiske mil (6 km) søraust for Saxton Ridge i Amery Peaks av Aramis Range i Prince Charles Mountains. Det vart sett av den sørlege gruppa til ANARE (Australian National Antarctic Research Expeditions) leia av W.G. Bewsher, 1956-57. Fjellet vart namngjeve av Australian Antarctic Names and Medals Committee (ANCA) etter John A. McKenzie, som var kokk ved Mawson-stasjonen i 1956.
Gorublyane Knoll
Gorublyane Knoll (bulgarsk ‘Gorubljanska Mogila’) er ein ås med ei høgd opp mot 775 moh ved foten av Belitsa Peninsula på Trinityhalvøya på Den antarktiske halvøya. Han ligg 3,9 km nord for Poynter Hill og 9,6 km aust for Notter Point. Åsen ligg oppom Gavin forlandsbre i nord og aust.
Rissajaure
Rissajaure (tyder Sjøen som gnistrer som eld) eller Trollsjön, (nordsamisk: Rissájávri) er ein klårvassjø og ein steril fjellsjø i Kiruna kommun i Lappland i Sverige. Ein kan sjå botnen på innsjøen, trass i djupna på 36 meter. Siktdjupna er truleg større, men kan ikkje stadfestast. Rissajaure ligg 815 meter over havet, lengst inn i dalføret Kärkevagge ved foten av Låktatjåkka og Vassejietnja, oppdemd av ein høg mur av store steinblokker. Utløpet frå innsjøen er underjordisk, og munnar ut i bekken Kärkejokk på motsett side av den naturlege steinmuren, og heldt fram ned dalføret.
Rissajaure består av smeltevann frå de omliggande isbreene. Innsjøen er isbelagt til eit stykke ut på sommaren, og er berre isfri tre månader i året.
Saggat
Saggat, òg kalla Saggatjaure og Sakkat, er ein innsjø i Jokkmokk kommun, Norrbottens län i landskapet Lappland i Sverige. Innsjøen har eit areal på 35 km² og ligg 302 meter over havet.
Mount McMahon
Mount McMahon er eit fjell kring 5 nautiske mil (9 km) vest for Mount Bewsher i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions). Det er kalla opp etter R. McMahon, øvstkommanderande ved Mawson-stasjonen i 1963.
Rissajaure
Namnet Kärkevaggepadajaure vert òg nytta.
Torjus Aamlid
Aamlid var elev ved vinterkurs på amtsskulen 1890/91 og 1893/94. Deretter lærte han hagebruk 1894/95 ved hagebruksskulen i Grimstad. I 1899 kjøpte han garden Birkeland i Birkenes og dreiv den til eldstesonen tok over i 1943.
I politikken var Aamlid medlem av Birkenes heradsstyre 1911-19, 1926-28 og 1932-37, ordførar 1914-19 og 1935-37. Stortingsperioden 1919-21 representerte han einmannskrinsen Sand på Stortinget, medlem i Militærkomiteen til 12. juni 1920, sidan medlem i Næringskomite nr 2. Ved stortingsvalet hausten 1936 fekk han 1. varamannsplassen til Stortinget frå valkrinsen Aust-Agder. Han møtte på Tinget dei siste åtte dagane av mars 1938 i staden for Christian Stray.
Forvaltingsrett
Forvaltingsrett er læra om rettsreglar for offentleg forvalting. Forvaltingsrett er ei del av offentleg rett, saman med statsrett, strafferett og prosessrett.
Dei generelle reglane som gjeld for all forvalting blir kalla alminneleg forvaltningsrett. I forvaltninga er det mange ulike verksemder, som i tillegg har eigne reglar. Dette blir gjerne kalla spesiell forvaltningsrett. Eksempel på slike reglar er helserett og sosialrett.
Forvaltingslova av 10. februar 1967 og offentleglova av 1970 gjeld for verksemda til «et hvert organ for stat eller kommune». Unntak frå dette er mellom anna Stortinget og domstolane. I nokre tilfelle har også private rettsubjekt fått delegert forvaltningsmynde, og forvaltningsretten gjeld då også for desse. Eksempel er Norges Fiskarlag og Det Norske Veritas.
Reglane for forvaltninga si verksemd kan vere fastsett i formell lov slik som forvaltningslova og offentleglova, men her er også viktige ulovfesta reglar.
Saggat
Vest for innsjøen ligg Kvikkjokk. Innsjøen har bratte strender. På byrjinga av 1900-talet var innsjøen 83 meter djup. Saggat har utløpet sitt gjennom Lilla Luleälven.
Ássia
Ássia (gresk Άσσια, tyrkisk Paşaköy) eller Áskia (gresk Άσκια) er ein distriktsby på Kypros og ein lokalstyrt busetnad i distriktet Ammókhostos i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Paşaköy i distriktet Gazimağusa.
Ved folketeljinga i 2011 hadde nord-kypriotiske kommunen Paşaköy 3 561 innbyggjarar, fordelt på busetnadane:
Beaglekanalen
Beaglekanalen er eit 240 km langt sund som skjer tvers gjennom øygruppa Eldlandet frå Atlanterhavet til Stillehavet. Kanalen skil Storøya i Eldlandet frå fleire mindre øyar som Picton, Lennox og Nueva, Gable-øya, Navarino-øya, Hoste-øya, Londonderry-øya, O'Brien-øya og Stewart-øya. Den austlege delen av kanalen utgjer landegrensa mellom Chile og Argentina medan den vestlege delen høyrer til Chile åleine.
Skildring
Beaglekanalen, Drakesundet og Magellansundet er tre moglege ferdsalternativ for skip i trafikk mellom Atlanterhavet og Stillehavet utan å runda Kapp Horn. Av desse er Drakesundet det breiaste og difor den mest brukte leia.
Beaglekanalen er berre 5 km brei på sitt smalaste. Han strekkjer seg frå øya Nueva i aust til Cook-bukta i vest. Den sørvestlege greina går mellom Hoste-øya og Gordon-øya før ho munnar ut i Cook-bukta. Den nordvestlege greina går inn i Darwinsundet mellom Gordon-øya og Storøya. Darwinsundet knyter seg til Stillehavet via to kanalar: O'Brien-kanalen og Ballenero-kanalen, som går på kvar si side av O'Brien-øya.
Namn
Kanalen er blitt oppkalla etter skipet HMS «Beagle» som dreiv hydrografisk utforsking av området frå 1826 til 1830. Skipet blei seinare kjend for Charles Darwin, som blei med skipet frå 1833.
Wild-Eyed Southern Boys
Wild-Eyed Southern Boys er det fjerde studioalbumet til det amerikanske southern rock-bandet 38 Special, gjeve ut i 1981.
Betong-distriktet
Distriktet har ein grenseovergang til Perak-staten i Malaysia.
Charlesworth Cliffs
Charlesworth Cliffs er ei rekkje bratte klipper nær nordenden av den sentrale ryggen i Herbert Mountains i Shackleton Range. Dei vart fotograferte frå lufta av U.S. Navy i 1967, og kartlagt frå bakken av British Antarctic Survey, 1968–71. Sidan fleire stader i området var kalla opp etter glasiologar, vart klippene namngjevne av UK Antarctic Place-Names Committee etter John K. Charlesworth (1889–1972) ein irsk geolog som var geologiprofessor ved Queen's University Belfast 1921–54. Han skreiv The Quaternary Era, With Special Reference to its Glaciation, London, 1957.
Greben Hill
Greben Hill (bulgarsk ‘Halm Greben’) er ein ås med ei høgd opp mot 924 moh i Srednogorie Heights på Trinityhalvøya på Den antarktiske halvøya. Han ligg 2,81 km nord-nordvest for Ledenika Peak, 5,12 km sørvest for Corner Peak og 3,42 km søraust for Hanson Hill. Han ligg oppom Maloradbreen i nord.
Åsen er kalla opp etter fjellet Greben vest i Bulgaria.
Wild-Eyed Southern Boys
Tre av dei fire songar Survivor-medlemmet Jim Peterik var medlåtskrivar på eller skreiv for albumet gjekk inn på singellista: tittelsporet, «Fantasy Girl» og «Hold On Loosely».
Songen «Hold On Loosely» var spelbar i PlayStation 2-spelet Guitar Hero Encore: Rocks the 80s og seinare i serien Rock Band. Han er òg blitt nytta i filmane Joe Dirt, Without a Paddle og Bickford Shmeckler's Cool Ideas.
Salslister
Album – Billboard (USA)
Singlar – Billboard (USA)
Offentleg rett
Offentleg rett er den delen av jussen som handlar om det rettslege tilhøvet mellom individet og staten, og om det rettslege tilhøvet mellom dei ulike statsmaktene parlamentet, regjeringa og domstolane (også kalla den lovgjevande makta, den utøvande makta og den dømmande makta). Sentrale rettsområde innan offentleg rett er statsrett, forvaltingsrett, strafferett og prosessrett.
VM i alpine greiner 2009
Den '''40. verdsmeisterskapen i alpine greiner''' vart avvikla i tida 3. til 15. februar 2009 i Val-d’Isère i Frankrike. Både menn og kvinner tevla kvar i fem øvingar.
504 deltakarar frå 70 land var påmelde til meisterskapen. Utøvarar frå 12 land vann medalje, Sveits fór avgarde med flest medaljar, seks i talet. Lindsey Vonn frå USA var den einaste som vann to gullmedaljar.
Slalåm
Dato: 15. februar 2009
Start: 2062 m, mål: 1842 m
Løypelengd: 591 m, høgdeskilnad: 220 m
<br style="clear:both;" />
Alundaelgen
Alundaelgen eller Alundaøksa er hovudet på ei hammarliknande seremoniøks av grønstein (gamal og framleis arkeologisk nemning på ulike magmatiske bergartar) som er tidfesta til yngre steinalder og funne under grøftegraving i Norrlövsta i Alunda socken i Östhammars kommun i Uppland i Sverige.
VM i alpine greiner 2009
Storslalåm
Dato: 13. februar 2009
Alundaelgen
Øksehovudet, som har hatt eit grant treskaft i si tid, er i eine enden forma som eit vent og naturtru elghovud. Figuren kan opphavleg ha kome frå Karelen, då liknande dyrefigurar er kjende frå dette området. Truleg vart øksa nytta under religiøse eller andre seremoniar av einkvan slaget, ikkje som ein reiskap eller eit kampvåpen.
VM i alpine greiner 2009
Storslalåm
Løypelengd: 1181 m, høgdeskilnad: 444 m
<br style="clear:both;" />
Super-G
Dato: 4. februar 2009
Start: 2498 m, mål: 1848 m
Løypelengd: 1770 m, høgdeskilnad: 650 m
Utfor
Dato: 7. februar 2009
Start: 2807 m, mål: 1848 m
Løypelengd: 2988 m, høgdeskilnad: 959 m
<br style="clear:both;" />
Superkombinasjon
Dato: 9. februar 2009
Utfor: start: 2550 m, mål: 1848 m
Løypelengd: 2549 m, høgdeskilnad: 702 m
Slalåm: start: 2042 m, mål: 1842 m
Løypelengd: 550 m, høgdeskilnad: 200 m
<br style="clear:both;" />
Slalåm
Dato: 14. februar 2009
Start: 2032 m, mål: 1842 m
Løypelengd: 550 m, høgdeskilnad: 190 m
Storslalåm
Dato: 12. februar 2009
Start: 2225 m, mål: 1865 m
Løypelengd: 1181 m, høgdeskilnad: 360 m
Super-G
Dato: 3. februar 2009
Start: 2445 m, mål: 1845 m
Løypelengd: 1937 m, høgdeskilnad: 600 m
<br style="clear:both;" />
Utfor
Dato: 9. februar 2009
Start: 2536 m, mål: 1845 m
Løypelengd: 2227 m, høgdeskilnad: 691 m
Superkombinasjon
Dato: 6. februar 2009
Utfor: start: 2536 m, mål: 1845 m
Løypelengd: 2227 m, høgdeskilnad: 691 m
Slalåm: start: 2035 m, mål: 1840 m
Løypelengd: 497 m, høgdeskilnad: 195 m
Néa Vrasná
Néa Vrasná (gresk Νέα Βρασνά) er ein distriktsby i periferieininga Thessaloníki i periferien Sentral-Makedonía i Hellas. Néa Vrasná høyrer til kommunaleininga Ájos Jeórjos i kommunen Vólvi.
Emilie Enger Mehl
Emilie Enger Mehl er ein norsk politikar og jurist. Ho er justisminister i Regjeringa Støre frå 2021. Ho er sidan 2017 stortingsrepresentant frå Hedmark, vald for Senterpartiet. Mehl tok eksamen i rettsvitskap ved Universitetet i Oslo i 2017. Gjennom fylkestingsvalet 2015 fekk ho plass i Hedmark fylkesting, der ho vart vald til nestleiar i Komiteen for økonomi, eigedom og regionalt samarbeid. Ved stortingsvalet 2017 var ho Hedmark senterparti sin andrekandidat og innvald til Stortinget. På Tinget hadde ho 2017-20 plass i Justiskomiteen, sesjonen 2020/21 var ho medlem i Utanriks- og forsvarskomiteen.
Deltakingar på fjernsyn
I 2015 vann Mehl fyrste sesong av Anno på NRK, som vart spela inn på Bryggen i Bergen. I 2022 vann ho tredje sesong av Kompani Lauritzen. Mehl takka nei til betaling for deltakinga i programmet og bad i staden om at honoraret skulle donerast til friviljuge organisasjonar.
Anna Wisborg Blix
Anna Wisborg Blix er ein norsk biolog, journalist, politikar for Raudt og forfattar.
Blix har ein mastergrad i biologi frå Universitetet i Oslo og vann Masterstipendet 2012 hos Akademika forlag for ei masteroppgåve i økologi. Ho har fagansvar for «sau og geit» i Store norske leksikon. Ho jobba som politisk rådgjevar i Sabima frå 2013 til 2017, der ho jobba med kulturlandskap. I februar 2018 gav Manifest forlag ut den første boka hennar, ''En hyllest til sauen. Fortellinga om det lille dyret som bygde landet''.
Ho vart vald inn som kommunestyrerepresentant for Raud Valallianse i Hammerfest i 2003, og har vore organisasjonssekretær og sentralstyremedlem i Raud Ungdom og førstesekretær for bystyregruppa til Raudt Oslo. Ved stortingsvalet 2009 var Blix førstekandidat for Raudt i Finnmark. Frå og med 2018 var ho politisk rådgjevar i stortingsekretariatet til Raudt.
Shaoyang
Shaoyang (forenkla kinesisk 邵阳, pinyin Shaoyang) er eit byprefektur sør i Hunan-provinsen i Folkerepublikken Kina. Byprefekturet har eit areal på 20 829 km² og eit folketal på i kring 7,24 millionar (2004). Dei talar ein variant av xiang-språket.
Shaoyang har ei 25 00 år gammal historie og er framleis eit viktig handelssenter og transportknutepunkt i Hunan. Ein stor meieriprodusent kontrollerer meir enn 90 millionar dekar med jord, og er ein av dei største produsentane i Sør-Kina av meieri- og kjøtvarer. Shaoyang har eit av dei største skogreservata i Hunan. 42,7 % av arealet er skogdekt, det høgste i provinsen.
Forkynning
Forkynning (av forkynne, frå lågtysk 'gjere kjend') er det å kunngjera noko, gjerne på høgtideleg vis. Forkynning blir ofte brukt i samband med religiøs tale, som forkynning av religiøs lære, preiking eller misjonering. I jussen blir omgrepet forkynning (eller bokmålsordet forkynnelse) brukt om kunngjering av stemnemål og dommar.
Medvecky Peaks
Medvecky Peaks er ei gruppe fjelltoppar som ligg nordvest i Loewe Massif, aust i Aramis Range i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions). Det vart namngjeve av Australian Antarctic Names and Medals Committee (ANCA) etter A. Medvecky, som var geolog i ANARE under kartlegginga av Prince Charles Mountains i 1969.
Skalka
Skalka (nordsamisk Skalkajaure) er ein innsjø i Jokkmokk kommun i Norrbottens län i Lappland i Sverige. Vassflata ligg 295 meter over havet, og har eit areal på ca. 46 km². Sjøen vert drenert gjennom Lilla Luleälven.
Fylkesveg 151 i Hedmark
Fylkesveg 151 i Hedmark går mellom Balke og Haukstad i Løten kommune. Vegen er 3,6 km lang.
Fylkesveg 152 i Hedmark
Fylkesveg 152 i Hedmark går mellom Skramstad og Stensby i Løten kommune. Vegen er 3,1 km lang.
Lise Blomquist
Lise Blomquist er ein norsk forfattar. Ho har mellom anna skrive ein serie populære lettlestbøker for born.
Hold On Loosely
«Hold On Loosely» er ein rockesong frå 1981 av 38 Special og det første sporet på det fjerde studioalbumet deira, Wild-Eyed Southern Boys. Han vart gjeven ut som den første singelen frå albumet, og nådde tredjeplassen på Billboard Rock Tracks-lista og 27. plassen på Billboard Hot 100. Han kom seinare ut i 1987 på samlealbumet Flashback: The Best of 38 Special og konsertalbumet Live at Sturgis i 1999. Det var den 13. musikkvideoen som vart spelt dagen då MTV starta opp i 1981. Don Barnes song solovokal på songen.
I 2015 vart songen nytta i ein episode av TV-serien Better Call Saul.
Soutujärvi
Soutujärvi (samisk: Savdijávri) er ein større innsjø i den nordlege delen av Gällivare kommun, som ligg langs E10. Namnet Soutujärvi vert òg stundom nytta som eit felles omgrep for tettstadane Skaulo og Puoltikasvaara, som ligg ved innsjøen; det felles  samfunnshuset for desse heiter til dømes Soutujärvi Folkets Hus. Namnet Soutujärvi er ei forfinsking av det samiske namnet.
Utica i New York
Utica er ein by i Oneida County i New York i USA. Byen har 65,283 innbyggjarar (2020) og er administrativt hovudsete (county seat) i Oneida County. Han ligg i Mohawk Valley, eit område kring Mohawkelva, ved foten av Adirondackfjella. Utica er rundt 95 mi vest-nordvest for Albany, 55 mi aust for Syracuse og 240 mi nordvest for New York by. Saman med nabobyen Rome dannar Utica kjerna i storbyområdet Utica–Rome, som omfattar heile Oneida og Herkimer County.
Chevreul Cliffs
Chevreul Cliffs er ei rekkje klipper med ei høgd opp mot kring 1500 meter over havet aust for Mount Dewar i Pioneers Escarpment i Shackleton Range. Dei vart fotograferte frå lufta av U.S. Navy i 1967, og kartlagt frå bakken av British Antarctic Survey, 1968–71. I samband med at stader i området vart kalla opp etter pionerar innan polarliv og polarreiser, vart dei namngjevne av UK Antarctic Place-Names Committee etter Michel Eugene Chevreul, ein fransk kjemikar som forska på feitt i 1823, noko som førte til oppfinninga av stearinlys, som vart mykje nytta av polfararar.
Utica i New York
Namn og historie
Utica har namn etter Utica i Tunisia. Mange stader i sentrale New York har namn etter byar og folk frå antikken (Rome, Syracuse, Ithaca, Troy, Homer, Cicero, Ovid og fleire andre). Det var hovudsakleg landmålaren Robert Harpur (1731–1825), som hadde ei klassisk utdanning, som gav mange av desse namna frå antikken til byar i sentrale delar av delstaten.
Utica var opphavleg ein bustad ved elva folkesett av mohawkar, ein nasjon innan Haudenosaunee eller Irokesarføderasjonen. Under og etter den amerikanske revolusjonen kom europeisk-amerikanske nybyggjarar hit frå New England. På 1800-talet bidrog innvandrarar til å gjera han til ein viktig stoppestad på vegen mellom Albany og Syracuse langs Erie- og Chenangokanalen og New York Central Railroad. Dette og det påfølgjande hundreåret gjorde infrastrukturen og plasseringa til byen at han kunne vera eit viktig senter for tekstilindustrien. På midten av 1900-talet gjekk Utica gjennom deindustrialisering, som andre byar i Rustbeltet, med tap av mange arbeidsplassar, fråflytting og økonomisk nedgang. Den låge levekostnaden gjorde byen attraktiv for flyktningar frå mange delar av verda, og dei bidrog til å stoppa nedgangen i folketalet.
Som Ithaca og Syracuse har Utica fleire offentlege og private høgskular og universitet. Det ligg tre statlege og fire private høgskular ligg i storbyområdet Utica–Rome. SUNY Polytechnic Institute har ein campus i North Utica og Marcy med over 2,000 studentar, og er eit av universiteta som gjev doktorgrader for State University of New York (SUNY). Mohawk Valley Community College er den største høgskulen mellom Syracuse og Albany med nær 7,000 studentar, og Empire State College tener både Utica og Rome. Det private, uavhengige universitetet Utica College ligg i byen, og New York-baserte Pratt Institute har ein tilknytt campus her.
Axioúpoli
Ved folketeljinga i 2011 hadde kommunaleininga Axioúpoli 5 619 innbyggjarar, medan tettstaden med same namn hadde 2 897 innbyggjarar.
Clarkson Cliffs
Clarkson Cliffs er nokre isdekte klipper med klippeframspring som stig til 1400 meter over havet langs nordaustkanten av Fuchs Dome i Shackleton Range. Dei vart fotograferte frå lufta av U.S. Navy, 1967, og kartlagt frå bakken av British Antarctic Survey (BAS), 1968–71. Dei vart namngjevne av UK Antarctic Place-Names Committee etter Peter D. Clarkson, ein geolog i BAS ved Halley Research Station, 1968–70, som arbeidde fire sesongar i området, 1968–71 og 1977–78. Han leia avdelinga for geologi, mineralogi og geokjemi i BAS frå 1976 til 1989 og var ved Scott Polar Research Institute frå 1989.
Kretskort
Kretskort vert nytta innan elektronikken til montering av elektroniske komponentar. I tillegg til å samle og halde komponentane fast, er oppgåva til kretskortet å lage elektriske samband mellom komponentane.
Kretskort er bygd opp av et isolerande materiale med eit lag kopar på kvar side. Under produksjonen fjernar ein uønskte kopar ved hjelp av syre, slik at koparen som er igjen dannar koplingar mellom punkt på kortet, der ein ynskjer å plassere komponentane.
Salon d'automne
Salon d'automne eller Haustsalongen er ei kunstutstilling i Paris som har blitt arrangert kvart år sidan 1903. Ho blir halden på Champs-Élysées, mellom Grand Palais og Petit Palais, i midten av oktober.
I 1905 var salongen opphavsstad for nemninga på kunstretninga fauvisme, og i 1910 introduserte han kubisme. I 1912 førte utstillinga til eit xenofobisk og anti-modernistisk ordskifte i den franske nasjonalforsamlinga.
Historikk
Etablerte kunstnarar som Pierre-Auguste Renoir og Auguste Rodin lét verka sine stilla ut ved salongen (Rodin leverte teikningar) for å dra det heile i gang. Mange kjende namn har stilt ut arbeid her, til dømes Paul Cézanne, Henri Matisse, Paul Gauguin og Pablo Picasso før fyrste verdskrigen, medan mellomkrigstida såg namn som Marc Chagall, Amedeo Modigliani, Georges Braque og Marcel Duchamp. Av bilethoggarar som har stilt ut her er Constantin Brancusi, Aristide Maillol, Charles Despiau og Ossip Zadkine. I tillegg fann ein glaskunst av René Lalique og arkitektur ved Le Corbusier. Salongen blir rekna om sentral i verdskunstsamanheng.
Stora Lulevatten
Stora Lulevatten er ein regulert innsjø i det nordlege Lappland i Norrbottens län i Sverige. Innsjøen ligg 372 meter over havet, og har eit areal på 135-155 km². Innsjøen er oppdemt av Porjus kraftverk.
Stora Lulevatten ligg i dei to kommunane Jokkmokk og Gällivare. Luleälven renn gjennom innsjøen.
Fylkesveg 153 i Hedmark
Fylkesveg 153 i Hedmark går mellom Hølingstad og Kvernhusløkka i Løten kommune. Vegen er 9,1 km lang.
Dorothea Blom
Dorothea Kristine Blom var ein norsk forfattar.
Familie
Dorothea Blom var fødd i Horten. Ho var dotter av kommandørkaptein Hans Andreas Blom (av slekta Blom frå Skien) og Julie Sofie Ohlsen.
Liv og virke
Dorothea Blom vart uteksaminert frå Horten middelskole i 1890. Ho gjekk deretter ved to lærarinneskular og arbeidde ein kort periode som lærar, før ho i 1897 kom inn på Katedralskolen i Kristiansand. Der tok ho Examen Artium i 1899. Ho innleidde studium i Kristiania i 1899. Ho studerte i to år og fullførte annaneksamen, før ho var ei tid ved det kjemiske laboratoriet. Deretter flytta ho attende til Kristiansand.
Forvaltingslova
Forvaltingslova av 10. februar 1967 er ei norsk lov. Forvaltingslova gjeld for den verksemda som blir drive av forvaltinga, det vil seie stat eller kommune og organ for desse.
Mount Meredith
Mount Meredith er eit ganske massivt fjell med flat topp som ligg 10 nautiske mil (18 km) nord for Fisher Massif i Prince Charles Mountains. Det vart fotografert av ANARE (Australian National Antarctic Research Expeditions) i 1956 og 1957. Det vart namngjeve av Australian Antarctic Names and Medals Committee (ANCA) etter N. Meredith, som var motormekaniker ved Mawson-stasjonen i 1957.
Mount Mercer i Antarktis
Mount Mercer er eit fjell 2 nautiske mil (3,7 km) vest for Farley Massif i Athos Range i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions) i 1965. Det vart namngjeve av Australian Antarctic Names and Medals Committee (ANCA) etter B. Mercer, som var vêrobservatør på Davis-stasjonen i 1961.
Forvaltingslova
Lova vart sett i verk den 1. januar 1970. Forvaltingslova er endra mange gongar etter 1970. Det er gitt føresegner (forskrifter) til lova.
Forvaltingslova er den sentrale lova som gir generelle reglar for forvaltinga. Offentleglova er den andre viktige generelle lova.
I tillegg gjeld innanfor forvaltingsretten mange ulovfesta reglar. For dei ulike delane av forvaltinga er det dessutan eigne lover som supplerer eller gir avvikande reglar, f eks Opplæringslova og Kommunelova.
Egils Appelsín
Egils Appelsín er ein islandsk brus med appelsinsmak som er blitt laga av Egill Skallagrímsson Ölgerðin sidan 1955. Produktet har slagordet «hið eina sanna», 'den eine sanne‘. Til jul er det vanleg å blanda brusen med ein maltdrikk (Egils Malti), til såkalla jólaöl, eller «juleøl». Dette finst også som eit eige produkt. For å blanda drikken sjølv heller ein fyrst i Appelsín og så malt, for å hindra så mykje skum at han renn over.
Provinsen İstanbul
Provinsen Istanbul (tyrkisk İstanbul ili) er ein provins nordvest i Tyrkia. Han dekkjer eit areal på 5 343 km² og har kring 13,3 millionar innbyggjarar. Han grensar til provinsane Tekirdağ i vest, Kocaeli i aust, Svartehavet i nord og Marmarahavet i sør. Bosporossundet deler provinsen i to delar, ei side i Europa og ei side i Asia, om lag 3,85 millionar av innbyggjarane bur på den asiatiske sida, medan 9,4 millionar innbyggjarar bur på den europeiske sida.
Hovudstaden i provinsen er byen Istanbul, som sidan 2004 har hatt same grenser som provinsen.
Provinsen omfattar òg Prinseøyane.
Dorothea Blom
Liv og virke
I 1921 gav Blom ut si fyrste bok, Soga aat den unge presten. Seinare gav ho ut ei rekkje hefte med tolkingar av Edda. Sannsynlegvis er det òg ho som stod bak pseudonymet Irelar, som gav ut Jehova Elohims søner i 1940. Ho skreiv både på riksmål og nynorsk.
Blom var sympatisk innstilt overfor politikken til Vidkun Quisling i ein periode. I løpet av krigen utvikla ho seg i ei meir kommunistisk retning, utan at ho dermed var tilhengar av ei sterk tilknyting til Austblokka.
Hanson Hill
Hanson Hill er ein snødekt ås, 900 moh, med to lågare toppar, ein i nord og ein i sør, som ligg 4 nautiske mil søraust for Cape Roquemaurel og 3 km vest-nordvest for Zanoge Hill på Trinityhalvøya i Graham Land i Antarktis. Denne åsen vart grovt kartlagd men ikkje namngjeven av den franske ekspedisjonen under kaptein Jules Dumont d'Urville i mars 1838. I 1948 gav UK Antarctic Place-Names Committee (UK-APC) han namnet «Thanaron Hill». Dette skjedde etter at Falkland Islands Dependencies Survey (FIDS) i 1946 ikkje klarte å finne eit nes i nærleiken som d'Urville hadde kalla «Cap Thanaron.» Sistnemnde (no Thanaron Point) vart sidan identifisert. I 1963 vart åsen namngjeven på ny av UK-APC etter Thomas A. Hanson, ein landmålar i FIDS ved Hope Bay, 1957–59.
Mount Mervyn
Mount Mervyn er eit særs spisst fjell som ligg sør for Porthos Range i Prince Charles Mountains, kring 6 nautiske mil (11 km) sør for Mount Kirkby. Det vart oppdaga i desember 1956 av den sørlege gruppa til ANARE (Australian National Antarctic Research Expeditions) leia av W.G. Bewsher, og kalla opp etter Mervyn Christensen, som var vêrobservatør ved Mawson-stasjonen i 1956.
Clayton Ramparts
Clayton Ramparts er ei rekkje klipper som strekker seg aust-vest til over 1600 moh heilt sør i Fuchs Dome i Shackleton Range. Dei vart kartlagde av Commonwealth Trans-Antarctic Expedition i 1957, fotografert frå lufta av U.S. Navy i 1967, og vidare kartlagt av British Antarctic Survey (BAS), 1968–71. Dei vart namngjevne av UK Antarctic Place-Names Committee etter Charles A. Clayton, ein landmålar i BAS ved Halley Research Station, 1969–71, som arbeidde i området.
Snute
Snut eller snute er området som omgjev og omfattar munnen og som regel også nasen på ein del dyr. Snuten kan også ha andre sanseorgan, som verhår. Det er typisk ein smalnande kroppsdel som strekkjer seg framover frå panna, men kan variera mykje på form. Snuteforma kan vera eit viktig kjenneteikn for ein dyreart eller ein rase.
Vilhelm av Tyrus
Vilhelm av Tyrus var ein historikar, krønikeskrivar og biskop fødd i kongedømet Jerusalem. Han var kanslar for Balduin IV av Jerusalem og erkebiskop av Tyrus. Vilhelm av Tyrus skreiv om dei første krosstoga og om soga til kongedømet Jeursalem i krøniken Historia rerum in partibus transmarinis gestarum («Soga om gjerningar utført over havet») eller Historia Ierosolimitana («Soga åt Jerusalem»). Verket er ei viktig kjelde til informasjon om krossfarartida, og Vilhelm av Tyrus blir rekna som ein av dei fremste historikarane i mellomalderen.
Tidlege år og utdanning
Vilhelm av Tyrus vart sannsynlegvis fødd i tidsrommet 1127-1130 i Palestina. Ein reknar med at han var av europeisk opphav, og det har tradisjonelt blitt hevda at foreldra hans hadde immigrert frå Frankrike, jamvel om det er uråd å seie noko sikkert om dette. Vilhelm skal ha lært seg å tale både latin, fransk, gresk og arabisk, og hadde også grunnleggjande kunnskapar i hebraisk og andre austerlandske språk. Mellomalderhistorikaren A.C. Krey ser dette som eit prov på at han må ha fått den første utdanninga si i heimlandet. I trettiårsalderen reiste han til Europa for å utdanne seg vidare, anten i Frankrike eller i Italia. Han vende attende til Palestina i 1160 og rakk dimed å få med seg kroninga av kong Amalrik I i 1163. Då giftarmålet mellom den bysantinske prinsessa Maria Komnene og kong Amalrik I vart feira i Tyrus våren 1167, var Vilhelm framleis kannik ved bispesetet der i byen.
Snute
Overført tyding
Snute kan brukast som slang eller nedsetjande uttrykk om ansiktet eller munnen til menneske. Snut er også eit nedsetjande slanguttrykk for politi.
Vilhelm av Tyrus
Tidlege år og utdanning
Amalrik hadde nett fullført eit framgangsrikt hærtokt inn i Egypt, der han mellom anna hadde teke Alexandria frå den enno unge hærføraren Saladin. Giftarmålet med Maria sikra ein allianse med keisaren i Konstantinopel, Manuel I Komnenos, og den unge, historieinteresserte monarken såg etter ein historikar som kunne skrive ein krønike om kongstida hans. Denne personen fann kong Amalrik i jamaldringen Vilhelm (Amalrik var 37, Vilhelm 31). Stutt tid seinare vart Vilhelm forfremja til erkediakon på førespurnad frå kongen sjølv, og Vilhelm sette snart i gang med å skrive ei soge om gjerningane til kong Amalrik. I samband med dette arbeidet oppdaga han at det ikkje hadde blitt skrive noko krønike for Jerusalem sidan 1127, difor valde Vilhelm å setje i gang med å komponere ei fullstendig krønike over Jerusalem-kongane frå byrjinga av.
Snute
Overført tyding
Ein kan også omtala framdelen av ting som snutar, til dømes snuten på ein bil, eit fly eller ein båt (baugen). Den framstikkande delen av sko kan også omtalast som snute.
Vilhelm av Tyrus
Kongens tenar
Tidleg det neste året vart Vilhelm sendt på ein diplomatisk reise til keisaren i Konstantinopel for å sikre bysantinsk støtte til eit krosstog mot det muslimske Egypt. I 1169 fortel kjeldene at han oppheldt seg mesteparten av året i Roma. Då han var attende i Jerusalem vart han utpeikt som huslærar for Balduin, den unge sonen til kong Amalrik. Dei neste fire åra var Vilhelm tett på den unge prinsen og skulekameratane hans, og oppheldt seg sannsynlegvis mesteparten av tida i Tyrus. Stillinga som huslærar førte han bort frå hoffet, men gav han samstundes meir tid til å studere og skrive. Kong Amalrik kom ofte på vitjing til Tyrus, og på desse vitjingane heldt kongen Vilhelm informert om hendingane i riket, attåt å diskutere historieverket Vilhelm arbeidde med.
Vilhelm forguda Balduin, og skriv at prinsen lytta til historisk kunnskap og velviljug tok imot gode råd:
"Gutten, som da var omtrent ni, ble gitt i min varetekt for å bli undervist i de humanistiske fag. Jeg viet meg til min kongelige elev. Han hadde et behagelig utseende og fortsatte å gjøre fremskritt i lesing og skriving, og viste stadig større tegn til å utvikle et elskelig lynne. Han var en fremragende rytter. Intellektet var skarpt. Han hadde god hukommelse."
Det var også Vilhelm som oppdaga at Balduin var spedalsk:
"Han lekte med noen kamerater, da de slik viltre gutter ofte gjør, begynte å klype hverandre i armene og hendene. Balduin tok tålmodig imot, som om han ikke kjente noe. Da dette hadde hendt flere ganger, ble det rapportert til meg. Jeg kalte ham til meg, og oppdaget at høyre arm og hånd var spesielt numne. Jeg fikk bange anelser. Guttens far [kongen] ble underrettet, leger konsultert. Som tiden gikk, gjenkjente vi de tidlige symptomene. Det er umulig ikke å ta til tårene."
Rådgjevar for kongen
Sumaren 1174 døydde kong Amalrik, og den snautt 13 år gamle Balduin vart krona til konge. Vilhelm vart utnemnd til kanslar for den urøynde kongen, og i 1175 vart han også utnemnd til erkebiskop av Tyrus. Balduin og Vilhelm stod kvarandre nær, og då kongen som femtenåring vart myndig var Vilhelm i kraft av stillinga som kanslar den nærmaste rådgjevaren hans. I desse åra var Vilhelm alltid tett på kongen, og deltok tilmed på hærtokt i følgjet til kongen. Vilhelm heldt samstundes fram med arbeidet på historieverket sitt, jamvel om dei verdslege og religiøse forpliktingane hans tok opp mykje tid.
I 1179 reiste Vilhelm i spissen for den jerusalemske delegasjonen til Det tredje laterankonsilet, der flokken frå kongedømet Jerusalem utan hell freista å overtyde konsilet om trongen for eit nytt krosstog. Då konsilet var over, bad Pave Aleksander III Vilhelm om å reise til Konstantinopel for å utføre eit viktig oppdrag. Keisaren og Vilhelm kom godt overeins, og Vilhelm vart verande i Bysants i lang tid og var ikkje attende i Jerusalem før i juli 1180. På dette tidspunktet var hoffet prega av uro. Jamvel om Balduin hadde vist seg som ein dugande militærstrateg var han ofte sjuk, og i fråværet hans hamna stormennene i hoffintrigar med kvarandre. Vilhelm var venn av Raymond III av Tripoli, som hadde vore regent for Balduin før han vart myndig, og som ein av fraksjonane ved hoffet meinte høvde best som regent i sjukdomsperiodane til kongen. Ein annan fraksjon meinte at svigerbroren til Baldouin, Guy de Lusignan, var best eigna til rolla som regent. Då den skrale patriarken av Jerusalem døydde, hadde Vilhelm høge voner om å bli den nye patriarken i den mest heilage byen i den kristne verda. På dette tidspunktet hadde fraksjonen som støtta de Lusignan mest innverknad ved hoffet, og dei sytte for at den yngre Heraclius, erkebiskop av Caesarea, vart den nye patriarken i Jerusalem.
Biskop og krønikeskrivar
Etter å ha tapt nominasjonen mot Heraclius trekte Vilhelm seg attende frå livet ved hoffet, der han sannsynlegvis heller ikkje var særleg velkomen. Han fekk på nytt tid til å konsentrere seg om historieverket om Jerusalem, og dei neste to åra vigde han seg til dette arbeidet. Attåt bokarbeidet fann han også tid til å fordjupe seg i latinske klassikarar som Horats, Ovid, Vergil og Cicero. Jamvel om han ikkje hadd nådd ambisjonane sine, gav avstanden til kongemakt og hoff rom for å ta historieverket i ei anna retning. Der historieverket i tidlege år vart skrive med tanke på å underhalde og rettleie kongane ved hoffet, fekk han no moglegheit til å skrive for eit publikum som inkluderte heile den kristne verda.
I perioden medan Vilhelm arbeidde med historieverket sitt, tilspissa den politiske situasjonen seg. Då kongedømet såvidt unngjekk å hamne i krig med Raymond III av Tripoli, var Vilhelm ifølgje A.C. Krey sannsynlegvis ein av dei som greip inn for å mekle i situasjonen. Jamvel om det for augneblinken var fred mellom Saladin og kongedømet, var Saladin i ferd med å sameine dei muslimske maktene i området. Vilhelm var så misnøgd med det han såg på som grove feilsteg av dei som hadde innverknad ved hoffet, at han la ned pennen sin. Han frykta det heile ville ende i «...stor tragedie». Seinare tok han opp att skrivinga, men rakk berre å fullføre det første kapittelet i bok 23.
Den siste levetida til Vilhelm er uklår. Sume kjelder hevdar at han forlèt Jerusalem og drog til Roma med manuskripta sine i bagasjen, og seinare døydde der. Krønikeskrivaren Ernoul har endåtil skrive ein tvilsam versjon av Vilhelms endelykt, der han skal ha blitt forgifta av Heraclius sitt sendebod i Roma. I dag er dei fleste forskarar samde om at Vilhelm av Tyrus døydde 29. september 1186. Det viste seg at Vilhelm hadde hatt rett då han frykta at feilstega til kongens mektige menn ville føre til tragedie for kongedømet: Om lag eitt år etter at Vilhelm døydde lukkast Ajjubide-riket under leiing av Saladin med å hærta byen Jerusalem.